**SKUPINSKO SOCIALNO DELO V DELOVNI SKUPINI ALI SKUPINI ZA PODPORO IN POMOČ**

**Namen** naloge je sodelovanje študentke v eni od raznolikih skupin, ki jih organizirajo in izvajajo učne baze.

V času prakse vsaka študentka sodeluje pri delu v skupini (oblikovani za namene uporabniškega sistema, kot je npr. sestanek kriznega tima; za namene organizacije, kot je npr. sestanek določene komisije; za namene skupnosti, kot je npr. srečanje skupine za določeno socialno akcijo) in/ali podporne oz. terapevtske skupine (socializacijska, izobraževalna, podporna, terapevtska, za osebno rast, za samopomoč).

**Zapis te naloge sestavljajo naslednje točke:**

1. Predstavitev okoliščin socialnega skupinskega dela (kdaj, kdo in kje) v okviru učne baze

-študentka navede, za katero vrsto skupine gre in kaj je namen tega skupinskega dela

1. Vrednote, ki so bile zastopane pri delu s skupino, in etični kodeks

- študentka opiše, ali oz. v kolikšni meri je v kontekstu skupinskega dela prepoznala (ne)spoštovanje vrednot, ki so pomembne za socialno skupinsko delo in ki jih navajata kodeks etičnih načel socialnega varstva in kodeks etike socialnih delavk in delavcev Slovenije

- opiše konkretno situacijo, kako se je to eksplicitno kazalo v izbranem primeru (ali več izbranih primerih) socialnega skupinskega dela; katere vrednote so morda ostale neuresničene, nespoštovane

- navede, ali je opazila razlike v za socialno skupinsko delo pomembnih vrednotah posameznih članov oz. udeležencev skupine in kako je to vplivalo na proces dela v skupini

1. Dimenzije skupinske dinamike

- opiše svojo interpretacijo zaznanih dimenzij skupinske dinamike v kontekstu izbranega socialnega skupinskega dela v učni bazi: komunikacijski in interakcijski vzorci, kohezivnost (stopnja povezanosti, pripadnosti skupini), socialna integracija in vpliv; skupinska kultura

1. Vodenje, moč in različnost

- pojasni svoje razumevanje a. sloga (ali različnih slogov, če študentka opiše več primerov socialnega skupinskega dela) (so)vodenja skupine; b. tega, kako je bila razporejena moč vseh članov oz. udeleženih v skupini ter c. skupinske dinamike glede na etnično in kulturno raznolikost oz. različnost članov skupine

1. Zaključek socialnega skupinskega dela

- opiše, kako so v okviru učne baze zaključili odnos z uporabniki oz. sodelujočimi v skupini, ali in če da, kako so proslavili in ovrednotili opravljeno delo in dosežke (ali znotraj posameznega skupinskega srečanja ali na koncu daljšega procesa skupinskega dela)

- navede, kaj bi predlagala odgovornim vodstvenim in strokovnim delavcem oz. vodji izbrane skupine glede nadaljnjega organiziranja socialnega skupinskega dela v okviru učne baze

Naloga naj obsega 3 do 5 strani.

Pripravili: doc. dr. Lea Šugman Bohinc in as. mag. Klavdija Kustec